
Nr. 3312/30.05.2025

REFERAT DE APROBARE ȘI FUNDAMENTARE
al proiectului de hotărâre privind  modificarea Organigramei şi a Statului de funcţii  pentru aparatul de specialitate  al Primarului comunei Gohor, județul Galați cu respectarea prevederilor Ordinului Prefectului Județul Galați cu nr. 235/15.04.2025
 
Subsemnatul Sîrghie Gelu în calitate de primar al Unității Administrativ-Teritoriale comuna Gohor, văzând:
Adresa nr. 3775/16.04.2025 a Instituției Prefectului Județul Galați cu privire la Ordinul Prefectului nr. 235/15.04.2025 privind revizuirea pe anul 2025 a numărului maxim de posturi ce pot fi încadrate la nivelul unităților/subdiviziunilor administrativ-teritoriale, cu excepția celor din cadrul capitolului bugetar „Învățământ”, finanțat din bugetele locale, precum și capitolelor bugetare „Sănătate”, „Asigurări și asistență socială” și „Servicii publice de interes local sau județean, specializate”, cu personalitate juridică, înființate și organizate în subordinea consiliilor locale sau consiliului județean, după caz, prin hotărâri ale autorităților deliberative ale unităților administrativ-teritoriale respective, așa cum sunt definite la art. 28 alin. (2) lit a) din Legea serviciilor comunitare de utilități publice nr. 51/2006, republicată, cu modificările și completările ulterioare, indiferent de sursa de finanțare, prin care ni se comunică numărul maxim de posturi aferent Unității Administrativ-Teritoriale comuna Gohor și anume 24 posturi;
Potrivit Hotărârii Consiliului Local Gohor cu nr. 13 / 31.03.2025 privind modificarea Organigramei şi a Statului de funcţii pentru aparatul de specialitate al primarului comunei Gohor, județul Galați, numărul de posturi din Organigrama comunei Gohor este de 28, toate ocupate, după cum urmează:
1. Funcţii de demnitate publică  -  2 -  Primar şi viceprimar (ocupate);
2. Funcţie de conducere              -  1 -   Secretar general comună (ocupat);
3. Compartimentul  registru agricol, fond funciar - 3 functii publice de executie (3 ocupate);
4. Compartiment asistenţă socială  - 1 funcţie publică de execuţie ocupată, 1 post contractual ocupat;
5. Compartiment  financiar – contabil, imp. și taxe -  4 - funcţii publice de execuţie (4 posturi  ocupate);
6. Compartiment achiziții publice 		– 1 funcție publică de execuție ocupată;
7. Compartiment juridic		                       	- 1 – funcţie publică de execuţie, ocupată;
8. Compartiement resurse umane și relații publice și relații cu publicul	- 1 funcție publică de execuție – ocupată;
9. Serviciu Voluntar pt. Situaţii de Urgenţă           - 2 posturi  - ocupate;
10. Compartiment administrativ
– urmărire servicii publice locale		- 4 posturi – 4 ocupate;
11. Cabinetul primarului      			 - 1 post - ocupat;
12. Compartiment cultură 			 	- 1 post – ocupat;
13. Compartiment Politie locală 			– 3 posturi  – ocupate;
14. Compartiment asistență medicală comunitară – 1 post – ocupat;
15. Cămin cultural – Instituție publică cu personalitate juridică în subordinea Consiliului Local Gohor:				– 1 post Director Cămin cultural ocupat.
Conform art. III. – din Ordonanța de Urgență a Guvernului cu nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, „(1) Pentru îndeplinirea atribuţiilor prevăzute de lege, la stabilirea numărului de posturi din aparatul de specialitate al primarului, aparatul de specialitate al consiliului judeţean, precum şi din instituţiile publice locale înfiinţate prin hotărâri ale autorităţilor deliberative, autorităţile administraţiei publice locale se încadrează în numărul maxim de posturi determinat potrivit anexei care face parte integrantă din prezenta ordonanţă de urgenţă”.|[(2) Numărul maxim de posturi prevăzut la alin. (1) nu se aplică şi capitolelor bugetare "Învăţământ" şi "Asigurări şi asistenţă socială", finanţate din bugetele locale, precum şi capitolului bugetar "Sănătate", indiferent de sursa de finanţare. (text original în vigoare până la 4 aprilie 2012) ]| 
|[(2) Numărul maxim de posturi prevăzut la alin. (1) nu se aplică şi capitolului bugetar «Învăţământ», finanţat din bugetele locale, precum şi capitolelor bugetare «Sănătate» şi «Asigurări şi asistenţă socială», indiferent de sursa de finanţare. (alineat modificat prin art. I din O.U.G. nr. 8/2012, în vigoare de la 4 aprilie 2012 până la 29 septembrie 2014) ]| 
|[(2) Numărul maxim de posturi prevăzut la alin. (1) nu se aplică capitolelor bugetare «Învăţământ», «Sănătate» şi «Asigurări şi asistenţă socială», indiferent de sursa de finanţare. (alineat modificat prin art. IV pct. 1 din O.U.G. nr. 58/2014, în vigoare de la 29 septembrie 2014 până la 3 august 2018) ]| 
|[(2) Numărul maxim de posturi prevăzut la alin. (1) nu se aplică şi capitolului bugetar «Învăţământ» finanţat din bugetele locale, precum şi capitolelor bugetare «Sănătate», «Asigurări şi asistenţă socială» şi «Servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ - teritoriale respective», aşa cum sunt definite la art. 28 alin. (2) lit. a) din Legea serviciilor comunitare de utilităţi publice nr. 51/2006, republicată, cu modificările şi completările ulterioare, indiferent de sursa de finanţare. (alineat modificat prin art. unic din Legea nr. 217/2018, în vigoare de la 3 august 2018 până la 16 aprilie 2022) ]| 
Conform alineatului (2) al aceluiași articol, „Numărul maxim de posturi prevăzut la alin. (1) nu se aplică şi capitolului bugetar «Învăţământ» finanţat din bugetele locale, din capitolul «Cultură» instituţiilor şi companiilor de spectacole sau concerte înfiinţate prin hotărâri ale autorităţilor deliberative ale unităţilor administrativ - teritoriale, organizate în temeiul Ordonanţei Guvernului nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată cu modificări şi completări prin Legea nr. 353/2007, cu modificările şi completările ulterioare, şi care funcţionează în subordinea consiliilor locale sau judeţene respective, şi nici capitolelor bugetare «Sănătate», «Asigurări şi asistenţă socială» şi «Servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ - teritoriale respective», aşa cum sunt definite la art. 28 alin. (2) lit. a) din Legea serviciilor comunitare de utilităţi publice nr. 51/2006, republicată, cu modificările şi completările ulterioare, indiferent de sursa de finanţare”.
Numărul maxim de posturi al unităţilor/subdiviziunilor administrativ - teritoriale, stabilit potrivit prevederilor Ordonanței de Urgență a Guvernului nr. 63/2010, se revizuieşte anual de către prefect și se comunică atât Unităților Administrativ-Teritoriale, cât și Direcţiilor Generale Regionale ale Finanţelor Publice, acestea din urmă în situația în care constată că UAT-urile nu se încadrează în prevederile legale privind numărul maxim de posturi, suspendă alimentarea cu cote defalcate din impozitul pe venit şi sume defalcate din unele venituri ale bugetului de stat, repartizate potrivit art. 33 din Legea nr. 273/2006, cu modificările şi completările ulterioare, până la data la care autorităţile administraţiei publice locale fac dovada încadrării în prevederile prezentei ordonanţe de urgenţă.
Pentru a evita situația neplăcută de blocare a fondurilor și de a prejudicia interesul locuitorilor comunei Gohor din aceste considerente, se se ia în calcul aplicarea prevederilor art. III alin. (5) din Ordonanța de Urgență a Guvernului nr. 63/2010, conform căruia: „Pentru reducerea cheltuielilor de personal şi încadrarea în numărul maxim de posturi prevăzut la alin. (1) şi (2), ordonatorii de credite ai bugetelor prevăzute la art. 1 alin. (2) din Legea nr. 273/2006 privind finanţele publice locale, cu modificările şi completările ulterioare, pot reduce numărul de posturi finanţate şi, respectiv, pot disponibiliza, în condiţiile legii, personalul aferent.”
Ordonatorul de credite al bugetului public local al comunei Gohor este nevoit să reducă numărul de posturi finanţate şi, respectiv, să disponibilizeze, în condiţiile legii, personalul aferent, cu modificarea organigramei astfel încât să se reflecte în bugetele de venituri şi cheltuieli prevăzute la art. 1 alin. (2) din Legea nr. 273/2006 privind finanţele publice locale, cu modificările şi completările ulterioare.
Prin urmare, analizând numărul de posturi din UAT Comuna Gohor de 28 (toate ocupate), dintre care 1 post de asistent medical comunitar care potrivit art. III alin. (2) din OUG nr. 63/2010 nu se ia în calcul la numărul maxim și totodată analizând Ordinul Prefectului Județului Galați cu nr. 235/15.04.2025, prin care se stabilește numărul maxim de posturi pentru U.A.T. Comuna Gohor la 24, se constată că este necesară reducerea posturilor prin concedierea individuală a 3 angajați, conform art. 58 coroborat cu art. 65 din Legea nr. 53/2003 privind Codul muncii, republicată cu modificările și completările ulterioare, respectiv concediere individuală care poate fi dispusă pentru motive care nu ţin de persoana salariatului.
Luând în considerare faptul că „desfiinţarea locului de muncă trebuie să fie efectivă şi să aibă o cauză reală şi serioasă”, s-a procedat la o analiză a necesității activităților salariaților pentru instituție și s-a ajuns la următoarea concluzie:

· persoana angajată pe postul de „Șofer” din Compartimentul administrativ, urmărire servicii publice, încadrat la poziția nr. 19 din Statul de funcții aprobat prin H.C.L. Gohor nr. 13/31.03.2025, are în fișa postului la „Atribuții specifice postului” următoarele:
· Este obligat să se prezinte la serviciu la ora fixată în program, odihnit, în ţinuta corespunzătoare şi să respecte programul stabilit
· Participă la pregătirea programului şi la instructajele NTS şi PSI;
· Să cunoască şi să respecte prevederile legale cu privire la circulaţia pe drumurile publice, în traficul intern;
· Nu părăseşte locul de muncă decât în cazuri deosebite şi numai cu aprobarea primarului;
· Nu va conduce autovehiculul în stare de ebrietate sau obosit;
· Şoferului îi este interzis să transporte alte mărfuri în afara celor trecute în documentele de transport;
· Şoferul va respecta cu stricteţe itinerariul şi instrucţiunile primate de la primar;
· Şoferului îi este interzis să vorbească în numele Primăriei;
· Atât la plecare cât şi la sosirea din cursă, verifică starea tehnică a autovehiculului, inclusiv a anvelopelor. După verificare întocmeşte un proces verbal de constatare, pe care îl semnează şi îl prezintă primarului;
· La sosirea din cursă predă Foaia de Parcurs completată corespunzător, însoţită de decontul justificativ de cheltuieli şi diagrama tahograf;
· Şoferul nu are voie să ia în cabină persoane străine, este interzis să treacă frontiera
· La parcarea autovehiculului şoferul va lua toate măsurile pentru asigurarea maşinii;
· Asigură deplină confidenţialitate a datelor de personal cu care operează.
· Executa orice alte sarcini dispuse de primar şi consiliul local.
La o scurtă analiză a personalului încadrat în cadrul aparatului de specialitate al comunei Gohor, se constată că aproximativ 95% dintre angajații UAT comuna Gohor dețin permis de conducere cu cel puțin categoria „B”, prin urmare, desființarea acestui post nu ar afecta activitatea instituției.

· [bookmark: _Hlk200017928]persoana angajată pe postul de „Șofer SVSU” din Compartimentul Serviciul Voluntar pentru Situații de Urgență, încadrat la poziția nr. 22 din Statul de funcții aprobat prin HCL Gohor nr. 13/31.03.2025, are în fișa postului la „Atribuții specifice postului” următoarele:
· Este obligat să se prezinte la serviciu la ora fixată în program, odihnit, în ţinuta corespunzătoare şi să respecte programul stabilit
· Participă la pregătirea programului şi la instructajele NTS şi PSI;
· Este obligat să cunoască şi să respecte prevederile legale cu privire la circulaţia pe drumurile publice, în traficul intern;
· Nu părăseşte locul de muncă decât în cazuri deosebite şi numai cu aprobarea primarului;
· Nu va conduce autovehiculul în stare de ebrietate sau obosit;
· Atât la plecare cât şi la sosirea de la intervenție, verifică starea tehnică a autospecialei, inclusiv a anvelopelor; 
· Desfăşoară activităţile simple de întreţinere; 
· Propune efectuarea reparaţiilor şi întreţinerilor ce necesită un service specializat;
· Dispune autovehiculul în locuri în care să permită o acţiune uşoară şi rapidă;
·  Participă la activitatea pentru prevenirea incendiilor pe care o desfăşoară formaţia de voluntar;
·  execută serviciul de permanenţă - care se face ori de câte ori se primeşte COD de Avertizare;
·  Participă la verificarea modului de respectare a normelor de prevenire și stingere a incendiilor şi de dotare pe teritoriul clădirilor şi spaţiilor care aparţin U.A.T.  Gohor şi actionează operativ pentru înlăturarea oricăror încălcări;
·  Raportează periodic şi ori de câte ori este nevoie conducerii Primăriei, modul de aplicare a normelor de prevenire şi stingere, precum şi de dotare a autospecialei, făcând propuneri de îmbunătăţire.;
·  Participă la pregătirea personalului formaţiei pentru interventie prin executarea de exerciţii şi aplicaţii pe timp de zi si noapte atât cu forţele şi mijloacele proprii cât şi în cooperare cu pompierii militar;
·  Participă la acţiunile de intervenţie pentru stingerea incendiilor şi inlăturarea efectelor calamităţilor naturale şi catastrofelor;
·  Participă la efectuarea periodică de verificări la gospodăriile populaţiei, cu caracter de prevenție și la atenţionarea persoanelor ca sobele şi mai ales coşurile de fum să fie curăţate înaintea sezonului rece;
·  Răspunde solicitărilor venite telefonic de la I.S.U. și de la superiorul ierarhic, care pot avea loc la orice oră din zi sau noapte, ce țin de prevenirea unor situații de urgență;
·  Prelucrează datele personale la care are acces conform prevederilor din Legea 677/2001, privind protecţia persoanelor cu privire la prelucrarea datelor cu caracter personal şi a Regulamentului European nr. 679/2016 privind protecţia datelor persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date;
·  Își perfectionează pregătirea profesională teoretică prin studierea legislației în vigoare și își însușește deprinderile practice necesare executării obligațiilor de serviciu;
·  Răspunde potrivit legii de îndeplinirea atribuţiilor ce-i revin, precum şi a atribuţiilor ce-i sunt delegate;
·  Păstrează secretul de stat şi secretul de serviciu, în condiţiile legii;
·  Păstrează confidenţialitatea în legătură cu faptele, informaţiile sau documentele de care ia cunoştinţă în exercitarea serviciului; 
·  Exercită și alte atribuții stabilite prin acte normative de către primar și consiliul local;
·  Atenționează cetățenii asupra unor măsuri preventive specifice în sezonul de primăvară-toamnă, perioade caniculare și cu secetă prelungită sau când se înregistrează fenomene meteo deosebite;  	
·  Răspunde de informarea cetățenilor prin mijloacele puse la dispoziție de către primar;
·  Supraveghează unele activități cu public numeros, de natură religioasă, cultural-sportivă sau distractive, sărbători tradiționale; 
·  Urmărește starea tehnică a utilajelor din dotare si anunță seful direct la sesizarea unor defectiuni, realizează reparatiilor necesare la mijloacele auto, stabilește necesarul de piese de schimb si emite referate ne necesitate catre seful direct; 
·  Pe perioada sezonului rece participa cu utilajele din dotare la deszapezirea drumurilor situate pe teritoriul comunei Gohor;  
·  În restul perioadei din an participa la curățarea, desfundarea, indreptarea si intretinerea drumurilor, prin efectuarea unor lucrări specific fiecărei perioade din an din comuna Gohor, cu utilajele din dotare, conform dispozițiilor verbale date de superiorii ierarhici; 
· Executa si alte sarcini conform specificului locului de munca solicitate de seful direct sau de conducerea instituției în ceea ce privește folosirea utilajelor din dotare; 
· Raspunde de efectuarea corecta si la timp a reparatiilor utilajelor din dotare; 

Aceste atribuții, pe lângă altele, se regăsesc și în fișa postului domnului Petroi Ionuț, persoana încadrată pe postul de „Șef SVSU” din Compartimentul Serviciul Voluntar pentru Situații de Urgență, la poziția nr. 21 din Statul de funcții aprobat prin HCL Gohor nr. 13/31.03.2023. Prin urmare, desființarea postului de „Șofer SVSU” din acest compartiment nu ar prejudicia activitatea instituției, luând în considerare și faptul că autospeciala de stins incendii din dotarea instituției noastre poate fi condusă și de conducătorul compartimentului, domnul viceprimar Camară Costică, așa cum de altfel s-a și întâmplat în diverse alte situații.

· [bookmark: _Hlk200977137]persoana angajată pe postul de „Director Cămin Cultural” instituție publică cu personalitate juridică în subordinea Consiliului Local Gohor (înființat conform HCL Gohor nr. 19/27.06.2011 privind înființarea și organizarea Căminului Cultural Gohor ca instituție publică cu personalitate juridică în subordinea Consiliului Local), încadrat la poziția nr. 28 din Statul de funcții aprobat prin HCL Gohor nr. 13/31.03.2025 și angajat conform Contractului de management nr. 4995/15.10.2008, disponibilizat și reîncadrat ulterior conform H.C.L. Gohor nr. 63/21.12.2023 și conform Dispoziției Primarului nr. 376/29.12.2023, are conform Contractului de management, următoarele atribuții:
· să asigure gestionarea și administrarea în condițiile legii a integrității patrimoniului instituției;
· să îndeplinească obligațiile asumate aferente proiectului de management prevăzut în Anexa la contractul de management;
· să îndeplinească programele și proiectele culturale minimale proprii, precum și indicatorii economici și indicatorii culturali. Acestea se negociază anual în maximum 15 zile de la aprobarea bugetului instituției și sunt cuprinse într-un act adițional la prezentul contract de management întocmit conform modelului prevăzut în Anexa C*) la prezentul contract de management;
· să elaboreze și să aplice strategii specifice în măsură să asigure desfășurarea în condiții performante a activității curente și de perspectivă a instituției;
· să selecteze să angajeze, să promoveze, să premieze, să sancționeze și să concedieze personalul salariat cu respectarea dispozițiilor legale;
· să stabilească atribuțiile de serviciu pe compartimente ale personalului angajat, conform Regulamentului de Organizare și funcționare a instituției, precum și obligațiile profesionale individuale de muncă ale personalului de specialitate aprobate prin fișele de post;
· să adopte măsuri în vederea îndeplinirii prevederilor bugetului anual de venituri și cheltuieli a instituției, pentru dezvoltarea și diversificarea surselor de venituri extrabugetare, în condițiile reglementărilor legale în vigoare;
· să asigure respectarea destinației alocațiilor bugetare aprobate de ordonatorul principal de credite;
· să administreze cu diligența unui bun proprietar patrimoniul instituției publice;
· să reprezinte instituția în raporturile cu terții;
· să încheie acte juridice în numele și pe seama instituției conform competențelor sale;
· [bookmark: _Hlk200021216]să prezinte angajatorului la termenele prevăzute în art. 6 alin. (1) din Ordonanța Guvernului nr. 26/2005 privind managementul instituțiilor publice de cultură sau ori de câte ori este necesar, situația economico-financiară a instituției, modul de realizare a obiectivelor și indicatorilor din proiectul de management, inclusiv măsurile pentru optimizarea activității acesteia când este cazul (Notă:  OG nr. 26/2005 a fost abrogată conform art. 57 din OUG nr. 189/2008, începând cu data de 5 decembrie 2008. Termenul la care se făcea referire în legislația abrogată, a fost substituit ca urmare a abrogării OG nr. 26/2006, cu termenele prevăzute O.U.G. nr. 189/2008);
· să ia măsuri pentru asigurarea pazei instituției și pentru asigurarea pazei contra incendiilor în instituție;
· să stabilească măsuri privind protecția muncii pentru cunoașterea de către salariați a normelor de securitate a muncii.
Postul de Director Cămin Cultural Gohor, a fost înființat în baza Ordonanței Guvernului cu nr. 26/2005 privind managementul instituţiilor publice de cultură, abrogată prin art. 57 din Ordonanța de Urgență a Guvernului nr. 189/2008 privind managementul instituţiilor publice de cultură, iar Contractul de management cu nr. 4995 a fost încheiat între Unitatea Administrativ-Teritorială comuna Gohor prin primar și domnul Chiper Ovidiu, în data de 15.10.2008. 
Instituția publică cu personalitate juridică, Cămin Cultural Gohor, a fost înființată prin Hotărârea Consiliului Local Gohor nr. 19/27.06.2011 privind înființarea și organizarea Căminului Cultural Gohor ca instituție publică cu personalitate juridică în subordinea Consiliului Local, în temeiul Ordonanței de Urgență a Guvernului cu nr. 118/2006, privind înfiinţarea, organizarea şi desfăşurarea activităţii aşezămintelor culturale, în vigoare și la data prezentei. 
Conform art. III, alin. (2) din O.U.G. nr. 63/2010, singurele excepțiii de la calcularea numărului maxim de posturi dintr-o unitate administrativ-teritorială, sunt posturile din capitolele bugetare: «Învăţământ», «Sănătate», «Asigurări şi asistenţă socială», «Servicii publice de interes local sau judeţean, specializate», precum și din capitolul bugetar «Cultură», reprezentând instituţiile şi companiile de spectacole sau concerte înfiinţate prin hotărâri ale autorităţilor deliberative ale unităţilor administrativ - teritoriale, organizate în temeiul Ordonanţei Guvernului nr. 21/2007, care funcţionează în subordinea consiliilor locale sau judeţene respective. 
Analizând temeiurile juridice enumerate și raportându-ne la situația Căminului Cultural Gohor din prezent, putem concluziona faptul că postul de „Director Cămin Cultural” situat la poziția nr. 28 din Statul de funcții al UAT comuna Gohor, se ia în calcul la numărul maxim de posturi din instituție, aprobat prin Ordinul Prefectului nr. 235/15.04.2025.
Ținând cont de faptul că la nivelul comunei Gohor, Căminul Cultural, instituție publică cu personalitate juridică în subordinea Consiliului Local Gohor nu a desfășurat activitate culturală sau manifestări cultural-științifice de niciun fel în ultimii ani, aspect întărit și de Adresa Direcției Județene pentru Cultură Galați cu nr. 901/28.05.2025, acest post este unul care prin lipsa sa nu ar afecta activitatea instituției.
În temeiul dispozitiilor Ordinul Prefectului nr. 235/15.04.2025, art. 58, art. 65 din Legea nr. 53/2003 privind Codul muncii, art. 2 lit. c, art. 23, art. 29 din Ordonanţa de urgenţă nr. 189/2008 privind managementul instituţiilor publice de cultură, art. 6 si art. 15, alin. 2 lit. b din Ordonanţa de urgenţă nr. 118/2006 privind înfiinţarea, organizarea şi desfăşurarea activităţii aşezămintelor culturale, art. 542, 543, 552 din Ordonanţa de urgenţă nr. 57/2019 privind Codul administrativ, propun reducerea numărului maxim de posturi cu 3, respectiv: Șofer, Șofer SVSU și Director Cămin Cultural, urmând ca atribuțiile pe care aceștia le au în prezent în fișa postului, să fie preluate de restul personalului din Aparatul de specialitate al primarului comunei Gohor, prin suplimentarea fișelor de post a acestora.

Primar,
Gelu SÎRGHIE 
